Námskeiðið er ætlað þeim sem glíma við þráláta verki sem þeim finnst þeir ekki hafa stjórn á og andleg líðan er farin að bera þess merki . Vandinn getur ýmist verið nýtilkominn eða langvinnur , hann getur átt sér augljósar orsakir eða verið án læknisfræðilegra skýringa . Byggt er á hugrænni atferlismeðferð og núvitund ( mindfulness ) . Kennt er vikulega í sex skipti , tvær klukkustundir í senn . Byggt er á fræðslu , verkefnavinnu , umræðum , heimaverkefnum og hugleiðsluæfingum . Kennarar : Elva Brá Aðalsteinsdóttir og Sigrún Ása Þórðardóttir sálfræðingar í Heilsuborg .